Sigrún Helga Lund sem sagði prófessorsstöðu sinni í líftölfræði lausri hjá Háskóla Íslands í gær segir viðbrögð háskólarektors hafa valdið sér vonbrigðum . Það sé greinilegt að það eigi að sópa málinu undir teppið . Þetta kemur fram í fréttatilkynningu sem lögfræðingurinn Sigrún Jóhannsdóttir sendi til fjölmiðla fyrir hönd Sigrúnar Helgu í dag . Sigrún Helga gaf það upp sem ástæðu að Háskólinn hefði ekki tekið á kæru hennar til siðanefndar vegna óviðeigandi framkomu yfirmanns innan skólans . Kjarninn fjallaði um málið í gær en þar kom fram að hún hefði kvartað til Háskóla Íslands vegna erfiðra samskipta og kynferðislegs háttalags af völdum yfirmanns hennar í starfsmannaviðtali . Auglýsing Óbærilegt að vinna við þessar kringumstæður Í tilkynningunni kemur jafnframt fram að ekki hafi verið tekið á kynferðislegri áreitni í siðareglum háskólans og því hafi kæran ekki snúið beint að henni . „ Siðanefnd háskólans Háskólans taldi yfirmann Sigrúnar hinsvegar sekan um að hafa brotið gegn þremur ákvæðum siðareglna , hann hafi ekki sýnt Sigrúnu Helgu virðingu og látið persónuleg tengsl hafa áhrif á samvinnuna . Alvarlegasta brotið var talið snúa að því ákvæði sem fjallar um mismunun , meðal annars á grundvelli kyns og einelti á vinnustað . Þá taldi nefndin að sannanir skorti fyrir því að sögusagnir og dreifing á meiðandi ummælum um Sigrúnu væru á ábyrgð hans , en sagði þó að „ ætla mætti að tengsl væru þar á milli “ , “ segir í tilkynningunni . Þrátt fyrir þessa niðurstöðu sem lá fyrir um miðjan júlí komu engin viðbrögð frá Jóni Atla Benediktssyni háskólarektor , samkvæmt Sigrúnu Helgu . Hún segir óbærilegt að vinna við slíkar kringumstæður . Margir höfðu samband við mig eftir að fjallað var um málið í gær . Fólk sem hefur sömu sögu að segja og vill gjarnan ræða við fjölmiðla , “ segir Sigrún Helga . Setti sig aldrei inn í málið Sigrún Helga hitti háskólarektor á fundi í gær eftir að fjallað var um málið í fjölmiðlum . Þar segir hún að hann hafi skýrt frá því að hann hafi aldrei skoðað úrskurðinn eða sett sig inn í málið . Í kjölfar þess að hún sagði upp stöðu sinni í gær kom yfirlýsing frá Sigurði Yngva Kristinssyni , prófessor við læknadeild Háskóla Íslands , þar sem hann hafnar alfarið ásökunum um að hafa áreitt Sigrúnu Helgu . Fram kemur í yfirlýsingu Sigrúnar Helgu í dag að hún hafi aldrei ætlað að fara út í nafnbirtingar eða neitt slíkt , leðjuslagur þjóni engum tilgangi . „ Hann velur að fara fram með þessum hætti . Ég er mjög hneyksluð á þessum viðbrögðum en hann getur auðvitað valið að segja ósatt til að fegra sinn hlut . Hann þarf greinilega ekki að óttast viðbrögð háskólarektors , “ segir hún . Gagnrýnir stjórnendur skólans Sigrún Helga gagnrýnir að stjórnendur HÍ hafi ekki brugðist við niðurstöðu siðanefndar með einhverjum hætti , þar sem reglur hafi verið brotnar . „ Það er alvarlegt mál að háskólarektor lítilsvirði siðanefndina með þessum hætti . Ef það hefur engar afleiðingar í för með sér að brjóta reglurnar hefur siðanefndin enga þýðingu , “ segir hún . Hún segir að fram hafi komið í máli rektors að þar sem málið verðskuldi ekki formlega áminningu geti hann ekki brugðist við með öðrum hætti . „ Það er frekar ódýrt að fórna mér og mínu mannorði af því þeir hafa ekki getu til að standa með konum í þessari aðstöðu á sama tíma og þeir eru að gera mikið úr jafnrétti innan skólans . Það er alveg ljóst að þegar stjórnendur skólans hafa ekki kjark til að ljúka málinu er óbærilegt fyrir mig að starfa innan skólans . “ Fréttatilkynning Sigrún Helga Lund sem sagði prófessorsstöðu sinni í líftölfræði lausri hjá Háskóla Íslands í gær segir viðbrögð háskólarektors hafa valdið sér vonbrigðum . Það sé greinilegt að það eigi að sópa málinu undir teppið . Hún gaf það upp sem ástæðu að Háskólinn hefði ekki tekið á kæru hennar til siðanefndar vegna óviðeigandi framkomu yfirmanns innan skólans . Þá taldi nefndin að sannanir skorti fyrir því að sögusagnir og dreifing á meiðandi ummælum um Sigrúnu væru á ábyrgð hans , en sagði þó að „ ætla mætti að tengsl væru þar á milli . “ Þrátt fyrir þessa niðurstöðu sem lá fyrir um miðjan júlí komu engin viðbrögð frá Jóni Atla Benediktssyni háskólarektor . Margir höfðu samband við mig eftir að fjallað var um málið í gær . Fólk sem hefur sömu sögu að segja og vill gjarnan ræða við fjölmiðla . “ Sigrún Helga hitti háskólarektor á fundi í gær eftir að fjallað var um málið í fjölmiðlum . Hann þarf greinilega ekki að óttast viðbrögð háskólarektors . “ Hún segir að fram hafi komið í máli rektors í dag að þar sem málið verðskuldi ekki formlega áminningu geti hann ekki brugðist við með öðrum hætti . „ Það er frekar ódýrt að fórna mér og mínu mannorði af því þeir hafa ekki getu til að standa með konum í þessari aðstöðu á sama tíma og þeir eru að gera mikið úr jafnrétti innan skólans . Það er alveg ljóst að þegar stjórnendur skólans hafa ekki kjark til að ljúka málinu er óbærilegt fyrir mig að starfa innan skólans . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .